Številka: 410-0023/2021 (202)

Datum: 2. 9. 2021

**OBČINSKEMU SVETU**

**OBČINE TRŽIČ**

**ZADEVA: PREDLOG CEN STORITEV GOSPODARSKE JAVNE SLUŽBE NA PODROČJU OBDELAVE DOLOČENIH VRST KOMUNALNIH ODPADKOV**

V skladu z 9. in 18. členom Statuta Občine Tržič (Uradni list RS, št. 19/2013, 74/2015) in 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12 in 76/17) vam pošiljam v obravnavo in sprejem točko:

|  |
| --- |
| **PREDLOG CEN STORITEV GOSPODARSKE JAVNE SLUŽBE NA PODROČJU OBDELAVE DOLOČENIH VRST KOMUNALNIH ODPADKOV** |

V skladu z 21. členom Statuta Občine Tržič in 53. členom Poslovnika Občinskega sveta Občine Tržič bodo kot poročevalci na seji Sveta in delovnih teles sodelovali:

* Jasna Kavčič, vodja Urada za okolje in prostor Občine Tržič,
* Vesna Jekovec, direktorica Komunale Tržič d.o.o.,
* Igor Petek, Ekogor d.o.o.

**PREDLOGI SKLEPOV:**

1. **Občinski svet Občine Tržič sprejme predlog naslednjih cen GJS:**

|  |  |  |
| --- | --- | --- |
|  |  |  |
|  | E.M. | Predlog cene v EUR brez DDV |
| **Obdelava določenih vrst komunalnih odpadkov** |  |  |
| Obdelava komunalnih odpadkov - storitev | kg | 0,1909 |
| Obdelava komunalnih odpadkov - javna infrastruktura | kg | 0,0012 |
|  |  |  |

1. **Potrjene predlagane cene veljajo od 1. 10. 2021 dalje.**

**mag. Borut Sajovic**

**ŽUPAN**

**OBRAZLOŽITEV:**

UVOD

Uredba o metodologiji za oblikovanje cen storitev obveznih gospodarskih javnih služb varstva okolja (Ur. l. RS št. 87/12, 109/12 in 76/17; v nadaljevanju: Uredba MEDO) določa način oblikovanja cen storitev obveznih gospodarskih javnih služb (GJS) varstva okolja in postopek potrjevanja cen.

Pri oblikovanju cen javnih služb se upoštevajo standardi in ukrepi za opravljanje posamezne javne službe, kakor jih opredeljujejo državni in občinski predpisi za posamezno javno službo. Zaradi oblikovanja cen javnih služb je potrebno določiti vrednost in obseg infrastrukture, ki se uporablja za opravljanje javnih služb, in največji donos na vložena poslovno potrebna osnovna sredstva za izvajanje storitev javne službe. Pri oblikovanju cen javnih služb se upoštevajo načrtovane količine opravljenih storitev, načrtovani stroški in prihodki izvajalca za prihodnje obdobje. Cena posamezne storitve javnih služb med uporabniki ali skupinami uporabnikov ne sme biti različna, kadar imajo uporabniki storitve posamezne gospodarske javne službe v občini istega izvajalca (cena posamezne javne službe ne sme biti diferencirana glede na vrsto oziroma status uporabnika oz. enako za gospodinjstva in pravne osebe).

Izvajalec z elaboratom o oblikovanju cene storitev posamezne GJS predlaga cene, pristojni občinski organ pa predlaga potrjeno ceno in morebitno subvencijo (razliko med potrjeno ceno in ceno, ki bo zaračunana končnim uporabnikom).

Izvajalec javne službe v skladu z 9. členom Uredbe MEDO pripravi elaborate o oblikovanju cen posameznih javnih služb in jih predloži pristojnemu občinskemu organu v potrditev.

Podizvajalec za obdelavo določenih vrst komunalnih odpadkov Ekogor d.o.o. je novembra 2020 izvajalcu GJS zbiranja določenih vrst komunalnih odpadkov predložil Elaborat o oblikovanju cene izvajanja storitve GJS obdelave določenih vrst komunalnih odpadkov za leto 2021. Vezano na predmeten Elaborat so potekala intenzivna pogajanja županov s podizvajalcem za ceno storitve obdelave določenih vrst komunalnih odpadkov.

Komunala Tržič d.o.o. je tako 2. 9. 2021 predložila predlog cen storitev GJS na področju obdelave odpadkov za občino Tržič.

Vezano na zgoraj navedeno, je potrebno pričeti postopek potrjevanja nove cene **storitve in javne infrastrukture obdelave določenih vrst komunalnih odpadkov.**

PREDLOG CEN

I. CenA STORITVE IN JAVNE INFRASTRUKTURE OBDELAVE DOLOČENIH VRST KOMUNALNIH ODPADKOV

Cene storitev in javne infrastrukture obdelave določenih vrst komunalnih odpadkov, so bile zadnjič potrjene na 4. seji Občinskega sveta Občine Tržič, dne 23.1.2020 in veljajo od 1. 2. 2020 dalje.

Iz predloga cen storitev obdelave komunalnih odpadkov, ki temelji na Elaboratu podizvajalca Ekogor d.o.o., je razvidno, da se povišuje strošek izvajanja obdelave, hkrati pa navedeni izvajalec malenkost povečuje strošek javne infrastrukture v Centru za ravnanje z odpadki Mala Mežakla.

Koncesijsko razmerje za to področje še ni urejeno, zato storitve obdelave določenih vrst komunalnih odpadkov uporabnikom v občini Tržič še vedno zaračunava Komunala Tržič d.o.o., ki svoje storitve zaračunava kot posredni in splošni strošek v višini 0,025 EUR/kg.

V nadaljevanju prikazujemo veljavne in predlagane cene:

|  |  |  |  |
| --- | --- | --- | --- |
|   | Veljavna cena v EUR | Predlog cene v EUR | Sprememba cene |
| **Obdelava določenih vrst komunalnih odpadkov** |  |  |  |
| Obdelava komunalnih odpadkov - storitev | 0,1587 | 0,1909 | 20% |
| Obdelava komunalnih odpadkov - javna infrastruktura | 0,0010 | 0,0012 | 20% |

*\*Cene so v EUR brez DDV*

Predlagana cena storitve obdelave določenih vrst komunalnih odpadkov in predlagana cena javne infrastrukture sta za 20 % višji od trenutno veljavne cene.

 Predlagan datum povišanja cen je s 1. 10. 2021.

II. VSE CENE STORITEV GJS

V nadaljevanju v tabeli prikazujemo vse trenutno veljavne cene storitev GJS in predloge cen storitev GJS, ki bodo ob potrditvi veljale po 1. 10. 2021 za gospodinjstva. Za pravne osebe pa bodo veljale potrjene cene brez subvencije. Predlogi novih cen in spremenjenih višin subvencij so označene krepko v rumeno obarvanem polju.

|  |  |  |
| --- | --- | --- |
|  |  | Cena za gospodinjstva |
|  | E.M. | Veljavna cena **s subvencijo** v EUR brez DDV |  Predlog cene v EUR brez DDV | Predlog subvencije v %  | Predlog cene **s subvencijo** v EUR brez DDV s 1. 2. 2021 | Razmerje % |
| **A** | **B** | **C** | **D** |  |
| **Oskrba s pitno vodo** |
| Oskrba s pitno vodo - vodarina | m3 | 0,4553 | 0,5048 | 9,80 | 0,4553 | 100 |
| Oskrba s pitno vodo - omrežnina DN ≤20 | mesec | 4,8915 | 5,8792 | 16,80 | 4,8915 | 100 |
| **Odvajanje komunalne odpadne vode** |
| Odvajanje komunalne odpadne vode - storitev | m3 | 0,2822 | 0,2822 | 10 | 0,2540 | 100 |
| Odvajanje komunalne odpadne vode - omrežnina DN ≤20 | mesec | 4,3724 | 4,3724 | 0 | 4,3724 | 100 |
| **Čiščenje komunalne odpadne vode** |
| Čiščenje komunalne odpadne vode - storitev | m3 | 0,6048 | 0,6048 | 10 | 0,5443 | 100 |
| Čiščenje komunalne odpadne vode - omrežnina DN ≤20 | mesec | 2,5061 | 2,5061 | 0 | 2,5061 | 100 |
| **Storitve, povezane z greznicami in MKČN** | m3 | 0,4587 | 0,4587 | 0 | 0,4587 | 100 |
| **Zbiranje določenih vrst komunalnih odpadkov** |
| Zbiranje komunalnih odpadkov - storitev | kg | 0,1501 | 0,1501 | 0 | 0,1501 | 100 |
| Zbiranje komunalnih odpadkov - javna infrastruktura | kg | 0,0063 | 0,0063 | 0 | 0,0063 |  100 |
| Zbiranje bioloških odpadkov | kg | 0,2419 | 0,2419 | 0 | 0,2419 | 100 |
| **Obdelava določenih vrst komunalnih odpadkov** |
| Obdelava komunalnih odpadkov - storitev | kg | 0,1587 | **0,1909** | 0 | 0,1909 | 120 |
| Obdelava komunalnih odpadkov – javna infrastruktura | kg | 0,0010 | **0,0012** | 0 | 0,0012 |  120 |
| **Odlaganje določenih vrst komunalnih odpadkov** |
| Odlaganje komunalnih odpadkov - storitev | kg | 0,0443 | 0,0443 | 0 | 0,0443 | 100 |
| Odlaganje komunalnih odpadkov – javna infrastruktura | kg | 0,0409 | 0,0409 | 0 | 0,0409 | 100 |

III. PROJEKCIJE VPLIVOV SPREMEMB CEN

Pri preračunu sprememb višine položnice, ob upoštevani povprečni poraba pitne vode (50 m3/osebo/letno, kar pomeni 4,16 m3/osebo/mesečno), predlagane cene ne pomenijo bistvene spremembe celotnega mesečnega obračuna komunalnih storitev za končne uporabnike. Vezano na različne kombinacije storitev gre v teh primerih za povišanje **od 0,82 do 0,92 EUR.**

Pripravili:

Mateja Kosmač Jarc,

Višja svetovalka

Jasna Kavčič,

Vodja Urada za okolje in prostor

 Klemen Srna,

DIREKTOR OBČ. UPRAVE

Priloga:

* Predlog cen storitev GJS na področju obdelave odpadkov za občino Tržič